Predkladacia správa

             Informácia o 7. zasadnutí Konferencie zmluvných strán Bazilejského dohovoru sa predkladá v súlade s uznesením vlády SR č. 951/2004.
	Zasadnutie Konferencie zmluvných strán Bazilejského dohovoru schválilo viacero rozhodnutí a odporúčaní, ktorých vypracovanie vyplynulo z úloh daných predchádzajúcim zasadnutím konferencie. 
Konferenciou bolo prijaté rozhodnutie s prílohou príručky o perzistentných organických znečisťujúcich látkach ako odpadoch, ktorá bude predložená na prvej konferencii Štokholmského dohovoru v máji 2005 pre ďalšie využitie týmto dohovorom. 
Konferencia strán prijala rozhodnutia týkajúce sa problematiky rozoberania lodí, so snahou riešiť problém environmentálne vhodného nakladania s loďami, stanovenie základov pre prácu spoločnej pracovnej skupiny ILO, IMO a Bazilejského dohovoru, a problém opustených lodí.   

Materiál sa predkladá na rokovanie vlády ako informácia a v súlade s čl. 10 ods. 6a Smernice na prípravu a predkladanie materiálov na rokovanie vlády SR nebol predložený na pripomienkové konanie.

	Materiál nemá finančný, ekonomický, environmentálny vplyv ani vplyv na zamestnanosť.